Antoninos lejlighed er helt perfekt til 2 voksne, der kan klare trapper til 3. sal :-) . Fra den vestvendte terrasse kan man se og høre den livlige havn med fiskere, der sælger fisk fra bådene. Terrassen har et halvtag, så man kan sidde i tørvejr, hvis det regner, og fra middagstid til solnedgang kan man nyde solen. Lejligheden er smagfuldt indrettet i blåt og hvidt, sengen er god, og de to gasblus gør det muligt at lave lette måltider. De to cykler gjorde det let at komme rundt i byen, og Antonino er meget venlig og hjælpsom. Vi kommer gerne igen.